Compareerden deesse onderggeschreven ghet wieghen voorde slaep plaetsse van Hendrick Frederickx van Chwilick Corporael vande aedelborsten Owt zynde vier en — veertich Jaerren, zynde vanden Heere besocht met een swaere cranckheijt des Lichaems doch zijn verstant mimori, ende sinnen wel ghebrwijckende soo t' wijtterlick scheen ende bleck, Overdenckende de brosheyt des Menschelijcken Natuiers dat daer niet seeckerders en is dan de doot ende niet onseeckerder dan de viere des Selvden, heeft daer haelven niet van deeser weerelt willen scheyden sonder eerst dispositie in zijnne tydelicke goederen te maecken die hem van den heere op deester weerelt verghuent zyn, by forme van testament ofte Codicile, in manieren ende voeghen als volcht Eerstelijck ende voor al beveelt hij testateur zyn sielle de baermhaerticheyt Godes, Ende zijn Lichaem de aerde ofte zee Naer gheleghentheijt des tijts. coemmende nu vorders ten dispositie van sijnne tidelicke goederen, Institueert zijn Huijsvrowe Haermken Olleffs van Deventer, neffens zynne dochter Onsteltie Hendrickx zijnne Eerfghenaemen van alle alswelcke goederen die hy testateur door den doot sal coemmnen te ontrwijmmen.
Elckx een egaaele portie ofte ghelicke gedelte wytghesondert seeckere vieff hondert ghubldens staende te amsterdam op de weescaemer die hij testateur wil ende begh eert dat zijnne dochter Arsfeltien Hendrickx met alsulcke renten als daer van soude moeghen coemmen te vervallen, alleene sal Eerven en de ghenietten, sonder dat zynre huisvroue eenighe actie ofte pretentie dies aengaende soude moghen hebben te gbebruicken ofte Pretendeeren.
Ende sal oock zyne voorss. huisvrouw ghehoubden zijn zijne dochter tot haer mondighe Jaerren toe te alimeeren ende opte voeden Naer behoerren.